نینا مانویل

نینا مانویل ایک بھارتی ماڈل، ٹیلی ویژن میزبان، اور وی جے ہیں۔

ابتدائی زندگی 
نینا مانویل 24 اپریل کو ممبئی، بھارت میں پیدا ہوئیں ان کے والد کا تعلق کیرالہ سے تھا اور ان کی والدہ گوا کی رہنے والی تھیں۔ انہوں نے اپنی تعلیم کویت، بحرین اور دبئی میں حاصل کی۔  وہ مٹھی بائی کالج ممبئی سے کامرس میں گریجویشن مکمل کرنے کے لیے ممبئی واپس آئی۔ وہ ایک وکیل بننے کا ارادہ رکھتی تھیں، کیوں کہ انہوں نے لا کالج میں 2 سال مکمل کر لیے تھے۔ انکی والدہ نے 1995 میں فیمینا لک آف دی ایئر مقابلے کے لیے اخبار میں ایک اشتہار دیکھا۔نینا مانویل کی والدہ نے ان سے کہا وہ اس مقابلے مین ضرور حصہ لیں اس پر نینا مانویل نے اپنی والدہ کی بات مانتے ہوئے اس مقابلے میں حصہ لیا۔ اگرچہ، وہ آخر کار جیت نہیں پائی، لیکن اس مقابلے میں انہیں سپر ماڈل مہر جیسییا نے دیکھا اور انہیں ماڈلنگ کی ترغیب دی۔ اس سے ان کا ماڈلنگ کیریئر شروع ہوا۔  انہوں نے ماڈلنگ کیرئیر کو آگے بڑھانے غرض سے چھ ماہ بعد جی جے اڈوانی لا کالج چھوڑ دیا۔

اداکاری 
نینا مانویل نے اپنے ماڈلنگ کیرئیر کا آغاز انسمبل کے لیے ایک شو سے کیا، جو ایک ہاؤٹ کاؤچر اسٹور تھا، اور اسے ہندوستان کے سرکردہ ڈیزائنرز نے چنا تھا۔ انہوں نے بہت سارے ریمپ شو کرنا شروع کیے اور اس کے نتیجے میں سان میگوئل، لا مین جینز، باؤش اینڈ لومب، لیویز، کوکا کولا، دی انڈین ایکسپریس اور کوڈک کے ساتھ ماڈلنگ کے معاہدے حاصل کیے۔ انہوں نے بابا سہگل، ریمو اور اینیڈا کے ساتھ ڈیزائنرز اور میوزک ویڈیوز کی شوٹنگ بھی کی ہے۔ انہوں نے سنیت ورما، جے جے والیا، راگھویندر راٹھوڈ اور روی بجاج جیسے ڈیزائنرز کے لیے ریمپ شو کیے ہیں۔  

نینا مانویل کا ٹیلی ویژن کیریئر چھ سال پر محیط ہے اور اس میں تین شوز شامل ہیں جن کی انہوں نے میزبانی کی ہے - زی میوزک پر نینا ایٹ 9، زی میوزک پر مڈنائٹ مینوئل اور زی کیفے پر آفٹر آورز۔ وہ چینل وی پر وی جے بھی تھیں، جہاں انہوں نے لیٹ نائٹ وی شو کی میزبانی کی۔

ذاتی زندگی 
نینا مینوئل نے نیو یارک شہر میں مقیم بزنس مین لو شاہ سے شادی کی  2010 کے اوائل میں جوہو، ممبئی میں جے ڈبلیو میریٹ میں ہندو رسوم کے تحت اور سینٹ پیٹرز چرچ، باندرہ میں مسیحی رسوم کے تحت ان کی شادی ہوئی تھی 

وہ اپنی شادی کے بعد نیویارک شہر چلی گئیں اور فی الحال نیویارک رہتی ہیں اور ممبئیآتی جاتی رہتی ہیں۔  ان کا ایک بیٹا ہے، زین مینوئل شاہ (پیدائش 2015)۔

حوالہ جات 

بھارت کی خاتون ٹیلی ویژن پیش کنندگان
غیر موجود سال پیدائش (بقید حیات شخصیات)
بقید حیات شخصیات
بھارت کے ٹیلی ویژن پیش کنندگان
ممبئی کی خواتین ماڈل